open-index/open-wikipedia-markdown huggingface dataset:
Dub v Pustom Mlyne

**Dub v Pustom Mlyne** je dub letný, ktorý sa nachádza pri poľnej ceste v blízkosti potoka Myjavská Rudava v katastri obce Cerová. Je chránený od 17. decembra 1999 podľa Všeobecne záväznej vyhlášky KÚ v Trnave 3/1999 pre svoj vek a ekologickú funkciu. Je v správe štátnej ochrany prírody CHKO Záhorie.

## Základné údaje

## Referencie

## Pozri aj
* Zoznam chránených stromov na Slovensku

## Iné projekty

Kategória:Chránené stromy na Slovensku
Kategória:Cerová (okres Senica)
Kategória:Chránené stromy v Trnavskom kraji
Kategória:Chránené duby na Slovensku
Flámske grófstvo

**Flámske grófstvo** (hol.: *Graafschap Vlaanderen*, flám.: *Groafschap Vloandern*, franc.:*Comté de Flandre*, lat.: *Comitatus Flandriae*) bol stredoveký politický útvar v južnom Nizozemsku. Vzniklo v 9. storočí pôvodne ako markgrófstvo a bolo súčasťou Západofranskej ríše. Dnes je súčasťou francúzskeho departementu Nord, belgických provincií Východné Flámsko a Západné Flámsko a holandskej provincii Zéland.

Vznik Flámskeho grófstva možno datovať do roku 862, keď sa oficiálny správca Flámska Balduin I. oženil s dcérou západofranského kráľa Karola II. a bol menovaný za flámskeho grófa. Jeho nástupcovia - Balduin II. (vládol 879 – 918), Arnulf I. (918 – 965), Balduin IV. Bradatý (988 – 1035) a Balduin V. (1035 – 1067), postupne rozširovali svoje územie na juh do miest Douai a Arras a na východ cez rieku Šelda do Gentu a Antverp. Grófi boli vazalmi francúzskeho kráľa pre územie, ktoré držali západne od Šeldy, a vazalmi nemeckého kráľa pre územie, ktoré držali východne od tejto rieky. Flámski grófi sa v tomto období tešili prakticky nezávislosti od slabých francúzskych kráľov.

Grófstvo zostalo v držbe flámskeho rodu až do smrti grófky Margaréty II. Flámskej v roku 1280, potom ho držal rod Dampierrovcov a v roku 1384 prešlo do dynastie burgundských vojvodov z rodu Valois a stalo sa jednou z hlavných provincií Burgundského Nizozemska a burgundského štátu vo všeobecnosti.

## Referencie

## Iné projekty

Kategória:Historické územia vo Francúzsku
Kategória:Flámsko
Kategória:Dejiny Belgicka
Kategória:Zaniknuté štáty Európy
Halorodopsín

vpravo|bezrámu
**Halorodopsín** je chloridová pumpa poháňaná fotónmi, ktorá pumpuje chloridové anióny do cytozolu z extracelulárneho priestoru proti ich koncentračnému gradientu. Energiu na prenos chloridových iónov dodáva svetlo, ktoré je absorbované retinálom kovalentne naviazeného na apoenzým. Halorodopsín sa nachádza v archeách *Halobacterium* spp.

Štruktúra halorodopísnu je velmi blízka baktériorodopsínu, chýbajú mu však charakteristické aspartátové bočné reťazce Asp-85 (D85) a Asp-96 (S96). Ďalšou zvláštnosťou je trvalá protonizácia atómu dusíka aldimínovej skupiny počas fotocyklu. 

## Referencie


## Pozri aj

* baktériorodopsín
* proteorodopsín
* xantorodopsín
* kanálrodopsín
* rodopsín

Kategória:Archeóny
Kategória:Transportné bielkoviny
Kategória:Membránové bielkoviny
Kanálrodopsín

náhľad|Hemodynamika vyvolaná 4-sekundovou stimuláciou. Zobrazovaná oblasť je vybraná v blízkosti stimulačného miesta. Ľavý a pravý obrázok v hornej časti zobrazujú dynamické zmeny Hbo a Hbr. Krivky v dolnej časti sú spriemerované pre všetky pixely v zobrazovanej oblasti.
**Kanálrodopsín** je iónový kanál, ktorá prepúšťa špecifický ión v smere jeho koncentračnému spádu cez biologickú membránu ako odpoveď na svetelný stimulus. Kanálrodopsín je teda senzor svetla, ktorý sa otvorí pri ožiarení elektromagnatickým žiarením. Na rozdiel of baktériorodopsínu a halorodopsínu teda nejde o iónovú pumpu, ktorá by pumpovala vybraný ión cez biologickú membránu proti koncentračnému gradientu. Na rozdiel of baktériorodopsínu a halorodopsínu sa kanálrodopsín nachádza u eukaryotov, konkrétne u zelených rias *[[Chlamydomonas reinhardtii]],* u ktorých sa nachádza kanálrodopsín nazvaný kanálopsín-1, ktorý sprostredkúva fototaxiu a fotofóbiu.

## Referencie


## Pozri aj

* baktériorodopsín
* halorodopsín
* xantorodopsín
* proteorodopsín

Kategória:Biochémia
Kategória:Membránové bielkoviny
Kategória:Transportné bielkoviny
Vlčí kanál

**Vlčí kanál** je vodný tok v Hornonitrianskej kotline na území okresu Prievidza. Je to ľavostranný prítok Handlovky v povodí rieky Nitra s dĺžkou približne 6,2 km a je tokom V. rádu. 

## Priebeh toku
Potok pramení na východnom okraji strednej časti Hornonitrianskej kotliny, v geomorfologickom podcelku Prievidzská kotlina a jej časti Ciglianske predhorie, na severozápadných svahoch vrchu Dubník (), v nadmorskej výške približne  Prameň sa nachádza v lesnom poraste v lokalite Hrabinky v blízkosti bývalej bane v Cigli. Spočiatku tečie krátko západným smerom, následne dočasne na juh a potom sa ostro stáča na severozápad. Podteká železničnú vlečku do banského areálu, za ktorou priberá krátky pravostranný prítok z okraja banského priestoru. Pokračuje intravilánom obce Sebedražie, kde sa postupne stáča na sever a istý čas lemuje železničnú trať. Opúšťa geomorfologickú časť Ciglianske predhorie a pokračuje Prievidzskou kotlinou. Už mimo obce sa stáča na severozápad a poľnohospodárskou krajinou vedie popod hlavnú cestu I/9 do Novák. Bez významnejších prítokov tečie lokalitami Vlčie kúty, Zadné pole a Celiny k prievidzskému letisku. Pred ním Vlčí kanál ešte križuje nákladnú železničnú stanicu a následne sa na južnom okraji priemyselnej časti mesta Prievidza, v nadmorskej výške približne  vlieva ľavostranne do Handlovky. Potok patrí do širšieho povodia rieky Váh. 

Potok pramení a na hornom toku vedie katastrálnym územím obce Sebedražie, následne prechádza na územie obce Koš. Dočasne na kratších úsekoch tvorí hranicu s územím mesta Prievidza. Vodný tok preteká iba okresom Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Hornonitrianska kotlina, Prievidzská kotlina, Ciglianske predhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Prievidza
Kategória:Sebedražie
Kategória:Koš (obec na Slovensku)
František Majerský

Mgr. **František Majerský** (* 31. august 1984) je slovenský politik, povolaním zdravotnícky záchranár. 

## Život
Pracovnú kariéru začínal ako zdravotník v Bratislave na Kramároch. Od roku 2005 pracoval v záchrannej zdravotnej službe ako zdravotnícky záchranár, najprv v Bratislave, potom v Poprade a ďalších miestach. V rokoch 2005 až 2015 pracoval ako letecký záchranár vo vrtuľníkovej záchrannej zdravotnej službe.

Od roku 2017 je prezidentom Slovenskej komory zdravotníckych záchranárov.

Od roku 2018 je poslancom Mestského zastupiteľstva v Poprade. V auguste 2022 ohlásil kandidatúru na post primátora Popradu, ale neuspel. Od roku 2022 je tiež župným poslancom v Prešovskom kraji. 

Od roku 2023 je poslancom Národnej rady za Kresťanskodemokratické hnutie (KDH).

### Osobný život
František Majerský je ženatý a je otcom troch synov.

## Referencie

## Iné projekty

Kategória:Poslanci NR SR (2023 – 2027)
Kategória:Politici KDH
Kategória:Poslanci Prešovského samosprávneho kraja
Kategória:Poslanci obecných zastupiteľstiev na Slovensku
Osuská lipa

**Osuská lipa** je lipa veľkolistá, ktorá sa nachádza pri križovatke štátnej cesty č. 501 (Slovensko) s cestou III. triedy č.1151 na juhovýchodnom okraji intravilánu obce Osuské. Je chránená od 12. októbra 1994 podľa rozhodnutia OÚŽP v Senici č.680 a novelizáciou KÚ v Trnave podľa Všeobecne záväznej vyhlášky KÚ v Trnave č.1/1996 z 12. decembra 1996 pre svoj historický, ekologický, kultúrny a zdravotný význam. Je v správe štátnej ochrany prírody CHKO Záhorie.

## Základné údaje

## Referencie

## Pozri aj
* Zoznam chránených stromov na Slovensku

## Iné projekty

Kategória:Chránené stromy na Slovensku
Kategória:Osuské
Kategória:Chránené stromy v Trnavskom kraji
Kategória:Chránené lipy na Slovensku
Optogenetika

[náhľad|Optogenetická stimulácia pozostáva z niekoľkých krokov: Tri hlavné komponenty v aplikácii optogenetiky sú nasledovné: ('''A''') Identifikácia alebo syntéza svetlocitlivého proteínu (opsínu), ako je [kanálrodopsín-2 (ChR2), halorodopsín (NpHR) atď. (**B**) Návrh systému na zavedenie genetického materiálu obsahujúceho opsín do buniek na expresiu proteínov, ako je aplikácia Cre-rekombinázy alebo adeno-asociovaného vírusu (**C**) Aplikácia prístrojov emitujúcich svetlo.]]
**Optogenetika** je experimentálna technika molekulárnej biológie, ktorá do buniek zavádza membránové proteíny, ktoré reagujú na svetlo, čo vedie na ovplyvnenie transmembránového potenciálu tej membrány, do ktorej je svetlocitlivý proteín inkorporovaný. Ako aktuátory sa využívajú prokaryotické a eukaryotické proteíny, ktoré viažu retinál, ako je: baktériorodopsín, halorodopsín, proteorodopsín, kanálrodopsín.

## Referencie

## Pozri aj
* baktériorodopsín
* kanálrodopsín
* halorodopsín
* proteorodopsín
* kanálrodopsín

Kategória:Neurovedy
Kategória:Kybernetika
Kategória:Neuroprostetika
Kategória:Biomedicínske inžinierstvo
Kategória:Optika
Amoris laetitia

Apoštolská konštitúcia ***Amoris laetitia*** (*Radosť z lásky*)  je druhá konštitúcia, ktorú 8. apríla 2016 vydal pápež František. Má podtitul: *O láske v rodine*, pojednáva o problematike rodiny a vyzýva k väčšiemu pochopeniu pre rozvedených, ktorí uzavreli nový sobáš. Dáva v nej väčší dôraz na svedomie veriacich.

Skladá sa z 325 odsekov a má 391 poznámok pod čiarou. Rímsky biskup v nej zhŕňa výsledky debát, ktoré z celosvetovej diskusie rímskokatolíckej cirkvi vyplynuli na mimoriadnej a riadnej biskupskej synode o rodine v rokoch 2014 a 2015.

Na konci roka 2016 vyvolalo rozruch v katolíckej cirkvi, keď štvorica kardinálov (Raymond Leo Burke, Carlo Caffarra, Walter Brandmüller, Joachim Meisner) formálne požiadala pápeža o vysvetlenie niektorých súvislostí **Amoris laetitia**, najmä postoje k podávaniu svätého prijímania rozvedeným katolíkom. Keď pápež na päť nimi položených otázok typu „áno/nie“ (tzv. „dubia“) niekoľko mesiacov neodpovedal, vyložili si to ako súhlas s verejným vedením diskusie na túto tému a tieto otázky spolu so sprievodným listom zverejnili.

### Text exhortácie v slovenčine:
* úvod a 1. kapitola č. 130
* 2. kapitola č. 3157
* 3. kapitola č. 5888
* 4. kapitola I. časť č. 89119
* 4. kapitola II. časť č. 120164
* 5. kapitola č. 165198
* 6. kapitola I. časť č. 199230
* 6. kapitola II. časť č. 231258
* 7. kapitola č. 259290
* 8. kapitola č. 291312
* 9. kapitola č. 313325
* Přehledně o dokumentu Amoris laetitia papeže Františka
* Papež v exhortaci Amoris Laetitia povzbuzuje rodiny k radosti z lásky. Dává větší důraz na svědomí
* Papež František: Neházejte kamenem na rozvedené. Erotická dimenze lásky není zlo, ale dar od Boha
* Papež vydal nový dokument Radost lásky. Vyzývá k většímu pochopení pro rozvedené a homosexuály
* Amoris Laetitia – papežské požehnání situační etice
* Pápežova exhortácia: krásna, dojímavá aj rozdeľujúca
* Cardinal Burke: Pope’s exhortation not magisterial, can’t change Church teaching

## Referencie

## Zdroj

Kategória:Rímska kúria
Kategória:Pápež František
Radovský potok

**Radovský potok** môže byť:

* prítok Ublianky, pozri Radovský potok (prítok Ublianky)
* prítok Demänovky, pozri Radovský potok (prítok Demänovky)
Xantorodopsín

vpravo|bezrámu
**Xantorodopsín** je fotónmi poháňaná protónová pumpa, ktorá je štruktúrne blízka baktériorodopsínu a proteorodopsínu.  Vo svojej štruktúre obsahuje okrem kovalentne viazaného retinálu aj nekovalentne viazaný karoteonid, ktorý má funkciu antény zachycujúcej svetlo. Karotenoidom v xantorodopsíne je salinixantín.

Vyskytuje sa u baktérií. Xantorodopsín bol popísaný v baktérii *[[Salinibacter ruber]]*. Má 25&nbsp;kDa, účinnosť prenosu energie zo salinixantínu na retinál je okolo 45&nbsp;% a vzájomne zvierajú uhol 46°.

## Referencie


## Pozri aj

* baktériorodopsín
* proteorodopsín
* halorodopsín

Kategória:Biochémia
Kategória:Transportné bielkoviny
Kategória:Membránové bielkoviny
Proteorodopsín

náhľad|(a) Pohľad zhora na proteorodopsín. (b) Bočný pohľad na proteorodopsín. V (a,b) zelená časť označuje chromofór a modrá časť je zvyšok 105. (c) Štruktúra LYR a všetky atómy vodíka boli pre jednoduchosť odstránené. Všetky názvy atómov sú pre lepšiu prehľadnosť označené.
**Proteorodopsín** je protónová pumpa eukaryotov a prokaryotov žijúcich v permafroste a v mori, ktorá vo svojej štruktúre obsahuje retinál, ktorý svojou konformačnou zmenou vyvoláva pumpáž protónov. Je to analóg baktériorodopsínu a halorodopsínu, ktoré sa vyskytujú u archeí a xantorodopsínu, ktorý sa vyskytuje u baktérií.

## Referencie

## Pozri aj
* baktériorodopsín
* xantorodopsín
* halorodopsín

Kategória:Fotosyntéza
Kategória:Membránové bielkoviny
Kategória:Transportné bielkoviny
Majstrovstvá sveta v ľadovom hokeji hráčov do 20 rokov 1978

**Majstrovstvá sveta v ľadovom hokeji hráčov do 20 rokov 1978** boli v poradí 2. juniorským hokejovým svetovým šampionátom. Turnaj Top divízie sa hral od 22. decembra 1977 do 3. januára 1978 primárne v kanadských mestách Montreal a Quebec. Titul opäť obhájil Sovietsky zväz. 

## Konečné poradie

## Predkolo

### Zlatá skupina

### Modrá skupina

## Majstrovské kolo

### Skupina B

### Skupina A

### Finále

## Kanadské bodovanie

## Najlepší hráč turnaja

* Najlepší brankár podľa IIHF:  Alexander Tyzhnykh
* Najlepší obranca podľa IIHF:  Viacheslav Fetisov
* Najlepší útočník podľa IIHF:  Wayne Gretzky

#### All-Star tím

## Externé odkazy
* https://www.hockeyarchives.info/U-20_1978.htm

Kategória:Majstrovstvá sveta juniorov v ľadovom hokeji
Kategória:Ľadový hokej v 1977
Kategória:Ľadový hokej v 1978
Kategória:Ľadový hokej v Kanade
Kategória:Športové podujatia v Montreale
Kategória:Športové podujatia v Quebecu
Didi

**Didi** môže byť:

* brazílsky futbalista, pozri Didi (futbalista)
* arabská pieseň od hudobníka Khaleda, pozri Didi (pieseň)
* mesto v štáte Guinei, pozri Didi (mesto)
* nemecká filmová séria, pozri Didi (filmová séria)
* taliansky film z roku 2024, pozri Didi (film z roku 2024)
Borovice čierne na ul. Francúzskych partizánov

**Borovice čierne na ul. Francúzskych partizánov** sú tri borovice čierne (*[[Pinus nigra]]*), ktoré sa nachádzajú v súkromnej záhrade na ulici francúzskych partizánov v Bratislave. Sú chránené podľa *VZV KÚ v Bratislave č.3/2001* pre ich biologický, estetický a krajinotvorný význam. Sú v štátnej správe ochrany prírody CHKO Dunajské luhy.

## Základné údaje

## Referencie


Kategória:Chránené stromy v Bratislavskom kraji
Kategória:Príroda v Bratislave
Kategória:Chránené stromy na Slovensku
5 (žuvačky)

náhľad|Logo žuvačiek 5

**5** (**Five**) je značka žuvačiek bez cukru so zameraním na tínedžerov, ktorú vyrába spoločnosť Wrigley Company. Názov „5“ odkazuje na päť ľudských zmyslov, spolu s reklamnými sloganmi „Povzbuď svoje zmysly.“ () a „Aký je to pocit žuť žuvačku Five?“ (), a že má 5 kalórií.

V marci 2007 bola značka žuvačiek 5 predstavená v Spojených štátoch, v januári 2008 v Kanade, v roku 2009 v Rusku, Európe a Austrálii a v roku 2010 v Číne, Indii, Taliansku, na Slovensku a Blízkom východe, v Thajsku a Malajzii. Po uvedení na nový trh bola 5 štylizovaná a označovaná ako „New 5 Gum“.

Značka neskôr zmizla zo slovenského trhu.

## Príchute a názvy produktov
náhľad|Plátky zuvačiek 5 (Cobalt, Rain, Flare, Lush, Elixir, Solstice, Enlightenment, Excite, Zing, React)

## Galéria

Súbor:5 gum package.jpg|Vnútro balenia žuvačiek 5 Cobalt
Súbor:5 gum packages.JPG|Balenia žuvačiek 5
Súbor:5 gum Vortex.jpg|Balenie žuvačiek 5 Vortex (zelené jablko)


## Referencie

## Zdroj

Kategória:Žuvačky
Ciglianka

**Ciglianka** je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok Handlovky v povodí rieky Nitra s dĺžkou približne 11,5 km a je tokom V. rádu. 

## Priebeh toku
Potok pramení v severnej časti pohoria Vtáčnik, v geomorfologickom podcelku Vysoký Vtáčnik, na severných svahoch Bielej skaly (), v nadmorskej výške približne  Prameň sa nachádza v lesnom poraste v lokalite Dierovce, odkiaľ tečie severným smerom. V oblasti Pod Veľkým Gričom priberá menšie prítoky a postupne sa stáča na severozápad. Onedlho priberá významnejší pravostranný prítok zo svahov Veľkého Griča () a pokračuje dolinou, kde priberá ľavostranný prítok spod Prielohu () a následne aj významný pravostranný, opäť spod Veľkého Griča. Opúšťa pohorie Vtáčnik a južným úpätím Dubníka () tečie hranicou s Hornonitrianskou kotlinou a jej časťou Ciglianske predhorie. Okrajovo preteká obcou Cigeľ, kde prijíma významný, ľavostranný Sebedražský potok. Opúšťa obec a preteká rekreačno-oddychovou lokalitou Vodný svet s niekoľkými rybníkmi. Opúšťa hranicu pohoria a krátko oddeľuje časť Ciglianske predhorie a materský podcelok Prievidzská kotlina a vteká do obce Sebedražie. Tu sa západným smerom oddeľuje Sebedražský potok, pričom Ciglianka pokračuje centrom obce na severozápad. Za obcou odoberá časť vôd Cigliansky kanál, ktorý napája Lehotský potok. Ciglianka križuje hlavnú cestu I/9 do Novák a len mierne zvlneným územím vteká do obce Koš. Na dolnom toku tečie poľnohospodárskou krajinou, kde vďaka poddolovaniu vzniklo niekoľko jazier. Križuje pôvodnú cestu do Prievidze i železničnú trať Nové Zámky – Prievidza a zakrátko sa v nadmorskej výške približne  vlieva ľavostranne do Handlovky. Potok patrí do širšieho povodia rieky Váh. 

Potok pramení a na hornom toku preteká katastrálnym územím obce Cigeľ, následne pokračuje katastrom Sebedražia a napokon prechádza na územie obce Koš. Vodný tok preteká iba okresom Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Vtáčnik, Vysoký Vtáčnik
* Hornonitrianska kotlina, Prievidzská kotlina, Ciglianske predhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Cigeľ
Kategória:Sebedražie
Kategória:Koš (obec na Slovensku)
Násťročný

**Násťročný** (alebo **násťročná**, ) je česko-slovenské označenie pre mladého človeka, ktorého vek sa pohybuje medzi 11 až 19 rokom života.

## Pozri aj
* tínedžer
* puberta
* mládež
* mladistvý
* adolescencia

## Zdroj
* „násťročný“. In: *[[Krátky slovník slovenského jazyka]]*. Red. J. Kačala – M. Pisárčiková – M. Považaj. 4. dopl. a upr. vyd. Bratislava: Veda, 2003. 985 s.  (autorský kolektív: J. Doruľa, J. Kačala, M. Marsinová, I. Masár, Š. Michalus, Š. Peciar, M. Pisárčiková, M. Považaj, V. Slivková, E. Smiešková, E. Tibenská, M. Urbančok)

Kategória:Vývoj osobnosti
Tínedžer

[náhľad|Tínedžeri v [Oslo|Osle]]
**Tínedžer** (ženský variant: **tínedžerka**, z  – „násťročný/á“) alebo **pubertiak** (ženský variant: **pubertiačka**) je číselné označenie pre mladého človeka (adolescenta) medzi 13. až 19. rokom života. Hoci sa používa na rozlíšenie ľudí podľa dekády ich života, vylučuje vek 10 – 12 rokov, aj keď sú súčasťou tej istej dekády, pretože čísla 10 – 12 neobsahujú príponu -*teen*, po slovensky „-násť“. Namiesto toho sú ľudia vo veku 10 až 12 rokov zaradení do kategórie predtínedžerov (preteen).

Hoci je tínedžer primárne číselný vekový pojem, bežne sa používa na opis osoby v procese prerodu z detstva do dospelosti (predovšetkým vo veku 13 až 17 rokov), počas ktorého prežíva pubertálne fyzické zmeny, a spája sa s adolescenciou. Vývojové zmeny v adolescencii, ako je puberta (najmä u dievčat) a prechod zo základnej na strednú školu, sa však zvyčajne začínajú okolo predpubertálneho veku, zatiaľ čo kognitívne a fyzické dozrievanie pokračuje až do 20. rokov života. Obdobie dospievania teda predstavuje len veľmi približné vekové rozpätie ľudskej adolescencie.

Napriek tomu, že sa slovo tínedžer bežne používa, ide o relatívne modernú introdukciu do anglického jazyka, ktorá sa v tlači objavila okolo roku 1910 a populárnou sa stala až koncom 40. a začiatkom 50. rokov 20. storočia ako marketingový neologizmus.

## Referencie

## Zdroj

Kategória:Vývoj osobnosti
Kategória:Mládež
Kategória:Kultúra v USA
Árenda

[náhľad|[Peter Jakob Horemans, *Roľníci platia prenajímateľovi nájomné v naturáliách*, 1767, dnes Deutsches Historisches Museum, Berlín, Nemecko]]

**Árenda** (z , prípadne z ; zastarano a po česky aj *pacht*) je nájom plodonosnej veci, teda druh nájmu, pri ktorom sa prenajatá vec (typicky pozemok, ale napríklad podnikárenda podniku) nielen užíva, ale aj požíva (poberá plody) na základe vynakladania práce nájomcom (árendátorom).

V bežnej reči býva pojem považovaný za zastaralý či archaický, právna doktrína ho však naďalej bežne používa, osobitne v historickom či komparatívnom kontexte alebo v úvahách de lege ferenda. V slovenských nárečiach sa vyskytujú aj tvary *arenda, harenda, erenda, orenda.*

## Zmluva o árende
Podstatnými náležitosťami **zmluvy o árende** (aj **árendálna zmluva**) medzi prenajímateľom a árendátorom bývajú typicky predmet nájmu a nájomné (árendovné, árenda). Nájomné je v prípade árendy často platené vo forme naturálií, teda časti plodov prenajatého pozemku. Za jej charakteristické znaky sa tradične považujú: poskytnutie užívacieho a požívacieho práva, určitosť prenajatej veci, odplatnosť a dočasnosť.

## Historické a platné právo
Árendu poznalo už rímske právo, hoci pramene ešte nepoužívali neskorší latinský termín *arenda*. Uplatňovaná bola najmä v rímskych provinciách (pozri aj kolonát a kolón). Výrazne sa rozšírila v stredoveku. Ako osobitný zmluvný typ je vlastná aj viacerým dnešným právnym poriadkom na európskom kontinente. Zmluvu o árende upravuje ako osobitný zmluvný typ () napríklad nemecké BGB (§ 581597) či švajčiarske právo. Rakúske ABGB ju upravuje spolu s nájmom (spoločný názov je ). Do českého právneho poriadku árendu (ako *pacht*) znovu zaviedol nový Občiansky zákonník (§ 23322357). Vo viacerých krajinách Latinskej Ameriky je druh árendy s nájomným plateným vo forme plodov známy ako aparceria. Niektoré právne poriadky regulujú otázku tzv. podárendy (teda opätovného zriadenia árendy árendátorom).

Na Slovensku existovala ako osobitný zmluvný typ do roku 1950. V slovenských podmienkach sa podobné nájmy (júl 2025) spravujú podľa úpravy nájmu a osobitnými právnymi predpismi, ako napríklad zákonom o nájme poľnohospodárskych pozemkov, poľnohospodárskych podnikov a lesných pozemkov. V rámci rekodifikácie slovenského súkromného práva existovali snahy o znovuzavedenie árendy, no najnovší návrh z roku 2025 členenie na „nájom a árendu“ nepodporuje. 

## Referencie

Kategória:Občianske právo
Viola (televízny seriál)

***Viola*** (orig. ***Viola come il mare***) je taliansky televízny seriál, ktorý v prvej sérii režíroval Francesco Vicario a v druhej sérii Alexis Sweet a Laszlo Barbo. Prvýkrát sa vysielal na Canale 5 od 30. septembra 2022. V hlavných úlohách sa v ňom predstavili Francesca Chillemiová a Can Yaman. Je voľne založený na románe *[[Conosci l'estate?]]* od spisovateľky Simony Tanziniovej, ktorý vydalo vydavateľstvo Sellerio Editore.

## Dej

Módna novinárka Viola Vitale sa presťahuje z Paríža do rodného Palerma, aby vyhľadala svojho otca, ktorého nikdy nepoznala. Nájde si prácu v médiách a začne písať o miestnej kriminalite, ktorou je hlavné mesto Sicílie povestné. Po tom, čo sa zapletie do vraždy, ktorú vyšetruje charizmatický inšpektor Francesco Demir, si padnú si do oka a Viola mu pomáha vo vyšetrovaní nových prípadov. Povahovo sú celkom odlišní, ale protiklady sa priťahujú a dvojica tvorí úspešný tím so skvelými výsledkami. Voči policajnému profesionálovi, ktorý okrem dôkazov ničomu a nikomu nedôveruje, má totiž optimistická Viola neuveriteľnú výhodu. Vďaka svojej výnimočnej vlastnosti, či skôr neurologickej poruche – synestézii, ktorá spája zmyslové vnemy, Viola vidí ľudí vo farbách, ktoré vyžarujú, a tie neomylne odhalia ich emócie. S istotou tak pozná nielen utajované city, ale aj povahu a zámery podozrivých, takže pri vyšetrovaní odhalí páchateľov skôr než profesionálny detektív. Viola si rozvíja schopnosť pochopiť skutočné zmýšľanie ľudí, s ktorými sa stretáva. Okrem svojich výnimočných zmyslov však skrýva ešte jedno oveľa väčšie tajomstvo, ktoré súvisí s jej skutočným dôvodom návratu do Palerma.

## Série

## Obsadenie
* Francesca Chillemiová ako Viola Vitale
* Can Yaman ako Francesco Demir
* Simona Cavallariová ako Claudia Foresi
* David Coco ako Santo Buscemi
* Ninni Bruschetta ako Leonardo Piazza
* Giovanni Scifoni ako PM Matteo Ferrara
* Giovanni Nasta ako Turi D'Agata
* Chiara Tronová ako Tamara Graziosi
* Mario Scerbo ako Alex Leonardi
* Tommaso Basili ako Domenico Parisi
* Romano Reggiani ako Raniero Sammartano
* Kyshan Wilson ako Farah
* Lorenzo Scalzo ako Raffaele Noto
* Alice Arcuri ako Vita Stabili
* Virginia Diopová ako Maryam Nazari
* Valeria Milillová ako Sonia Tacconi

## Referencie

## Externé odkazy
* 

## Zdroj

Kategória:Talianske televízne seriály
Kategória:Televízne seriály z roku 2022
James Callaghan

**Leonard James Callaghan, barón z Cardiffu,** KG, PC (* 27. marec 1912, Portsmouth, Anglicko, Spojené kráľovstvo Veľkej Británie a Írska – † 26. marec 2005, Ringmer, Anglicko, Spojené kráľovstvo) bol britský politik, v rokoch 1976 - 1979 bol predsedom vlády Spojeného kráľovstva.

## Kariéra
James Callaghan zastával tieto posty:
* 1945 - zvolený za poslanca Dolnej snemovne
* 196164 - tieňový minister financií
* 196467 - minister financií v britskej vláde
* 196770 - minister vnútra v britskej vláde
* 197476 - minister zahraničných vecí v britskej vláde
* 197679 - 70. predseda vlády Spojeného kráľovstva

## Rodina
V roku 1938 sa oženil s Audrey Elisabeth Moulton. Mali syna a dve dcéry. Jeho dcéra Margaret sa stala barónkou Jay of Paddington a v rokoch 1998-2001 predsedala Snemovni lordov.

## Referencie

Kategória:Osobnosti z Portsmouthu
Kategória:Predsedovia vlády Spojeného kráľovstva
Kategória:Členovia Dolnej snemovne Spojeného kráľovstva
Kategória:Politici Labouristickej strany (Spojené kráľovstvo)
Kategória:Ministri financií Spojeného kráľovstva
Kategória:Ministri vnútra Spojeného kráľovstva
Kategória:Ministri zahraničných vecí Spojeného kráľovstva
Kategória:Nositelia Podväzkového rádu
L’Homme qui a vu l’ours qui a vu l’homme

[náhľad|Hlavné herecké obsadenie a filmový štáb na predpremiére snímky ''L'Homme qui a vu l'ours qui a vu l'homme'' na [Festival de Cannes|filmovom festivale v Cannes 2025.]]

***L’Homme qui a vu l’ours qui a vu l’homme*** je francúzska komédia z roku 2025, ktorú režíroval Pierre Richard. V hlavných úlohách hrali Pierre Richard, Timi-Joy Marbot a Gustave Kervern. Oficiálna kino premiéra sa konala 17. septembra 2025.

Snímka bola uvedená v sekcii špeciálne premietania na filmovom festivale v Cannes 2025 na počesť Pierra Richarda.

## Herecké obsadenie
* Pierre RichardGrégoire
* Timi-Joy MarbotMichel
* Gustave KervernNanoche
* Louis-Do de LencquesaingChristos
* Jean-Claude BaudraccoGros Nono
* Anny DupereyAnémone
* Christophe Laguezástupca hlavného žandára
* Vanessa LiauteyBérénice
* Mylène VareillesDédée
* Sophie BarberoSylvie
* Patrick LigardesJackot

## Fakty a zaujímavosti
* Ide o ôsmy film, ktorý režíroval deväťdesiatročný herec a režisér Pierre Richard, 27 rokov po jeho predchádzajúcom filme *Hlavou proti múru* z roku 1997.
* Natáčanie komédie prebiehalo v Gruissan v departemente Aude od 23. septembra do 8. novembra 2024.
* Rozpočet projektu je odhadovaný na 3,2 milióna eur.
* Vo Francúzsku videlo k 25. septembru snímku 30 659 divákov.

## Referencie

## Iné projekty

## Externé odkazy
* 
* 

* 

Kategória:Filmy podľa názvu
Kategória:Filmy z 2025
Kategória:Francúzske filmové komédie
3. slovenská futbalová liga 2024/2025

**3. slovenská futbalová liga 2024/2025** bol 32. ročník tretej najvyššej futbalovej súťaže na Slovensku. Liga bola rozdelená na 2 skupiny: skupinu Západ (17 tímov) a skupinu Východ (16 tímov). 

Víťazom skupiny Západ sa stal ŠKF Sereď a víťazom skupiny Východ Slávia TU Košice. Do druhej ligy postúpili vďaka zmene štatútu súťaže až tri tímy, okrem Serede a Košíc aj víťaz baráže tímov z druhých miest skupín Západ a Východ, kde OFK Baník Lehota pod Vtáčnikom porazila Sninu.

## Referencie

## Externé odkazy
* 3. liga na sportnet.sme.sk
* futbalsfz.sk - Oficiálna stránka Slovenského futbalového zväzu

Kategória:Tretia najvyššia futbalová súťaž na Slovensku
Kategória:Futbal v 2024
Kategória:Futbal v 2025
Klenovský potok

**Klenovský potok** je potok v regióne Zemplín v subregióne Horný Zemplín, na území obcí Klenová a Kalná Roztoka v okrese Snina v Prešovskom kraji. Nachádza sa v geomorfologickom celku Beskydské predhorie. Ústi do Ublianky. Má dĺžku . Rád toku VIII.

## Prameň
Klenovský potok pramení v  v lesnom extraviláne na obecnej hranici medzi Klenovou a obcou Kalná Roztoka, v severnej časti územia obce Klenová a vo východnej časti územia obce Kalná Roztoka, vo vzdialenosti  severne od vrchu *Holice* s , na severovýchodnom okraji trvalého trávneho porastu *Borkút* v okrese Snina v Prešovskom kraji.

## Opis toku
Klenovský potok tečie od prameňa po obecnej hranici južným smerom, ľavým brehom obmýva lesný extravilán Klenovej, pravým brehom obmýva trvalý trávny porast *Borkút* v Kalnej Roztoke, v  opúšťa aj svojim ľavým brehom les a tečie trvalými trávnymi porastmi, pravým brehom obmýva pole *Rakovec* a nižšie pasienok aj les *Hore dolinami*. V  opúšťa obecnú hranicu a vteká do územia Klenovej, v  priberá ľavostranný bezmenný prítok, pravým brehom obmýva lúku *Obučky*, v  priberá ďalší ľavostranný bezmenný prítok, v poľnohospodárskom extraviláne meandruje, v  priberá ľavostranný bezmenný prítok. Preteká cez pole *Pod vŕškom*, v  v strede intravilánu obce Klenová (okres Snina) južne od kostola Zosnutia Presvätej Bohorodičky ústi do Ublianky ako jej ľavostranný prítok. Ublianka ďalej ústi na území Ukrajiny do vodného toku Uh. Klenovský potok patrí do okresu Snina v Prešovskom kraji. Pramení na obecnej hranici medzi obcami Klenová a Kalná Roztoka, tečie po obecnej hranici, ďalej preteká územím Klenovej a tu v jej intraviláne ústi. Nachádza sa v geomorfologickom celku Beskydské predhorie v geomorfologickom podcelku Ublianska pahorkatina. Má tri všetky bezmenné ľavostranné prítoky.

## Pôvod názvu
Motivácia pomenovacieho procesu vodného toku *Klenovský potok* vychádzala z názvu obce *Klenová*, na obecnej hranici ktorej vodný tok pramení a ďalej preteká; pokračuje tokom cez jej územie, kde v jej intraviláne aj ústi. Zo slovného základu *Klenov-á* po rozšírení o adjektívnu príponu *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Klenovský potok* s významom *potok pretekajúci obcou, ktorá je charakteristická porastom klena, listnatého stromu, druhu javora, botanicky Acer pseudoplatanus, alebo priamo klenovým hájom* ako súčasť početnej skupiny názvov v slovenskej toponymii, najmä hydronymii. Najstarší dochovaný písomný záznam názvu obce Klenová je 1548 *Klenou*, ďalej 1773 *Klenowe*, 1786 *Klenowa*. Názov vodného toku Klenovský potok bol štandardizovaný v roku 1990. V množine slovenskej hydronymie vodných tokov hydronymum *Klenovský potok* je jedinečným hydronymom, (júl 2025).

## Referencie

Kategória:Vodné toky v okrese Snina
Kategória:Potoky na Slovensku
Kategória:Vodné toky v Beskydskom predhorí 
Klenová 
Kategória:Kalná Roztoka
Čun-mej

náhľad|Čun-mej
**Čun-mej** (, pchin-jin: *zhēn méi* – doslovne „vzácne obočie“, ) je čínsky veľmi kvalitný zelený čaj z dobre zvinutých listov dlhého drôtikovitého tvaru.

## Externé odkazy
* 

Kategória:Zelený čaj
Kozie cecky

**Kozie cecky** je ľudové označenie pre:
* odrody slivky
** slivka špendlík žltý
** špendlíček žltý a špendlíček zelený, odrody slivky špendlíka žltého
** odroda slivky domácej s malými guľatými plodmi
*odrody vínnej révy
** označenie bielej hrubozrnnej odrody s podlhovastým hroznom, pravdepodobne Arkádia
*druhy húb 
** stročkovec kyjovitý – huba modrastej farby tvaru zvonku a obstojnej chuti (na Frenštátsku)

## Referencie

## Pozri aj
* struk
Krescent

**Krescent** (iné mená: **Krescens**, , ) môže byť:

* ranokresťanský mučeník, apoštol a nasledovateľ svätého Pavla, pozri Krescent (svätec)
* mučeník v Sassari, pozri Krescent zo Sassari
* Krescent z Tiburu
* Krescent zo Salda
* Krescent z Ríma
* Krescent z Myry
* Crescentinus
* Krescens (vozataj)
Les Sirènes

**Les Sirènes** je ženský komorný spevácky zbor založený v roku 2018 v Bratislave. Jeho repertoár je rozsiahly, ale  „významnú časť tvorí slovenská a česká hudba“. Dosahuje „vysokú úroveň prezentácie“. Zbormajstrom je Lukáš Kunst. Les Sirènes sú tiež prezývané je „Sirény“.

## Činnosť
Členkami zboru sú „absolventky hudobných a hudobno-dramatických škôl a profesionálne speváčky pôsobiace v zbore Opery SND, Slovenskom filharmonickom zbore či Speváckom zbore Lúčnica“. Zbor vznikol v roku 2018 pri nemocnici a kláštore Milosrdní bratia v Bratislave. V roku 2019 sa osamostatnil. Jeho zakladateľom a umeleckým vedúcim a dirigentom je Lukáš Kunst. Zbor už v roku 2018 získal prvenstvo vo svojej kategórii na medzinárodnej súťaži Bratislava cantat II. Zlatú medailu získal aj v roku 2022 na Medzinárodnom festivale pre spevácke zbory a orchestre SLOVAKIA CANTAT v Bratislave. Zbor funguje pod občianskym združením Spevácke zbory spolu so Speváckym zborom mesta Bratislavy a zbormi Sirénčatá (detský) a Les Marins (mužský).

## Referencie

## Externé odkazy
* Oficiálna stránka
* Les Sirènes na webe Hudobného centra

Kategória:Slovenské spevácke zbory
Kategória:Ženské spevácke zbory
Kategória:Kultúra v Bratislave
Kategória:Organizácie založené v 2018
Sebedražský potok

**Sebedražský potok** je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok Cigeľského kanála v povodí rieky Nitra s dĺžkou približne 6 km a je tokom VI. rádu. Tok potoka bol výrazne poznačený ťažbou uhlia a s ním súvisiacim nutným odvodnením oblasti.

## Priebeh toku
Potok pramení v severnej časti pohoria Vtáčnik, v geomorfologickom podcelku Vysoký Vtáčnik, na západných svahoch Tlstého diela (), v nadmorskej výške približne  Prameň sa nachádza v lesnom poraste v strednej časti neveľkej doliny, odkiaľ tečie severozápadným smerom. Niektoré podklady lokalizujú prameň až na úbočie Bielej skaly (). Onedlho prijíma menší pravostranný prítok spod Prielohu () a stáča sa viac západným smerom. Opúšťa pohorie Vtáčnik a vteká do Hornonitrianskej kotliny, podcelku Prievidzská kotlina a časti Ciglianske predhorie. Pokračuje obcou Cigeľ, kde prijíma menší ľavostranný prítok a jej centrom smeruje na severozápad. Na severnom okraji intravilánu sa potok spája s Cigliankou a spoločne tečú cez rekreačno-oddychovú lokalitu Vodný svet s niekoľkými rybníkmi. Tu dočasne vedie hranicou kotliny a pohoria Vtáčnik. Nad obcou Sebedražie priberá významný ľavostranný prítok a na jej okraji sa Sebedražský potok oddeľuje od Ciglianky a pokračuje južnejšou trasou. Z časti Ciglianske predhorie vteká do Prievidzskej kotliny a južnou časťou Sebedražia tečie málo zvlnenou krajinou na severozápad. Západne od obce sa v nadmorskej výške približne  vlieva ľavostranne do Cigeľského kanála, ktorý napája Lehotský potok. Potok patrí do širšieho povodia rieky Váh. 

Potok pramení a na hornom toku preteká katastrálnym územím obce Cigeľ, následne pokračuje na územie Sebedražia. Vodný tok preteká iba okresom Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Vtáčnik, Vysoký Vtáčnik
* Hornonitrianska kotlina, Prievidzská kotlina, Ciglianske predhorie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Cigeľ
Kategória:Sebedražie
Šarlota Pruská

**Šarlota Pruská** môže byť:
* vydatá ruská cárovná **Alexandra Fiodorovna**, dcéra pruského kráľa Fridricha Viliama III. a manželka cára Mikuláša I., pozri Alexandra Fiodorovna (Šarlota Pruská)
* vydatá sasko-meiningenská vojvodkyňa, dcéra pruského kráľa Fridricha III. a manželka vojvodu Bernarda III., pozri Šarlota Pruská (1860 – 1919)
* dedičná princezná Sasko-meiningenského vojvodstva, prvá manželka Juraja II. Sasko-meiningenského, pozri Šarlota Pruská (1831 – 1855)

Pruská, Šarlota
Veselá farma

***Veselá farma*** alebo ***Na Veselej farme*** alebo ***Ovečka Shaun*** () je britský animovaný televízny seriál určený pre deti. Seriál bol prvýkrát uvedený vo Veľkej Británii na stanici CBBC v marci 2007. Režisérom a autorom seriálu je Nick Park.

Vďaka popularite sa seriál dočkal aj spin-offu s názvom *[[Kamarát Timmy]]*, ktorý je zameraný na mladších divákov a rozpráva o Shaunovom mladšom bratranci Timmym.

## Postavy
* ovečka Shaun
* pes Bitzer
* farmár
* ovca Shirley

## Série a epizódy

## Filmy
* 2015: *Ovečka Shaun vo filme*
* 2019: *Ovečka Shaun vo filme: Farmageddon*

## Galéria

Súbor:Shaun the sheep idle Scratch.png|Hlavná postava seriálu.
Súbor:Richard Goleszowski.jpg|Animátor Richard Goleszowski s postavičkami seriálu.


## Referencie

## Iné projekty

## Externé odkazy
* Oficiálny web 
* 
* 
* 
* 

## Zdroj

Kategória:Britské televízne seriály
Kategória:Televízne seriály z roku 2007
Kategória:Detské filmy a seriály
Popov potok

**Popov potok** je potok v regióne Zemplín v subregióne Horný Zemplín, na území obce Ubľa v okrese Snina v Prešovskom kraji. Nachádza sa v geomorfologickom celku Beskydské predhorie. Ústi do Ublianky. Má dĺžku . Rád toku VIII. 
## Prameň
Popov potok pramení na svahu v  v lesnom extraviláne vo vzdialenosti  severne od vrchu *Kosmatec* s  a zároveň aj od štátnej slovensko-ukrajinskej hranice v juhovýchodnej časti územia obce Ubľa v okrese Snina v Prešovskom kraji. 
## Opis toku
Popov potok tečie od prameňa severným smerom lesným extravilánom, v  vyteká z lesa do poľnohospodárskeho extravilánu, skrúca sa na východ, pravým brehom obteká pole *Sihoť* a ústi do Ublianky ako jej pravostranný prítok. Ublianka ďalej ústi na území Ukrajiny do vodného toku Uh.
Popov potok patrí do okresu Snina v Prešovskom kraji. Pramení, preteká a ústi na území obce Ubľa. Nachádza sa v geomorfologickom celku Beskydské predhorie v geomorfologickom podcelku Ublianska pahorkatina. Nemá prítoky. 

## Pôvod názvu
Pôvod názvu Popov potok súvisí s apelatívom *pop* vo význame *kňaz, duchovný kresťanskej cirkvi východného obradu*. Starší stredoveký význam slova *kňaz, duchovný predkresťanských cirkví* nemožno brať do úvahy, lebo najstarší písomný záznam obce Ubľa je z roka 1567 v podobe *Oblia* a je teda hodne mladší. Zo slovného základu *pop* po rozšírení o formant *-ov* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Popov potok* s významom *potok spájaný s vlastníctvom popa, jeho nájmom alebo s užívaním nehnuteľností v povodí potoka* ako súčasť skupiny názvov v slovenskej toponymii, najmä hydronymii. Názov vodného toku Popov potok bol štandardizovaný v roku 1990. V množine slovenskej hydronymie vodných tokov hydronymum *Popov potok* je jedinečným hydronymom, (júl 2025).

## Referencie

Kategória:Vodné toky v okrese Snina
Kategória:Potoky na Slovensku
Kategória:Vodné toky v Beskydskom predhorí 
Kategória:Ubľa
Švajčiarska limonáda

thumb|''Limonada suíça'' (švajčiarska limonáda)
thumb|''Limonada suíça com leite condensado'' (švajčiarska limonáda s kondenzovaným mliekom)
**Švajčiarska limonáda** (, ) alebo **brazílska limonáda** () je druh brazílskej citronády („limenády“, ) vyrobenej z kúskov limetky s kôrou, kociek ľadu, cukru a vody. Ingrediencie sa zvyčajne rozmixujú v mixéri a potom sa precedia. Existuje niekoľko verzií tohto nápoja, vrátane jednej s kondenzovaným mliekom ().

Slovo limonáda () sa používa až od čias, keď v Brazílii začala byť limetka známa ako tzv. „tahitský citrón“ (, ).

## Referencie

## Iné projekty

## Zdroj

Kategória:Nealkoholické nápoje
Kategória:Brazílska kuchyňa
Cigeľský kanál

**Cigeľský kanál** alebo **Cigliansky kanál** je vodný tok v Hornonitrianskej kotline na území okresu Prievidza. Je to pravostranný prítok Lehotského potoka v povodí rieky Nitra s dĺžkou približne 4 km a je tokom V. rádu. Vznikol z dôvodu potreby odklonenia povrchových vôd v banskej oblasti Hodnej Nitry.

## Priebeh toku
Kanál vzniká v blízkosti obce Sebedražie, v Hornonitrianskej kotline a jej geomorfologickom podcelku Prievidzská kotlina, v nadmorskej výške približne  Odvádza časť vôd Ciglianky, od ktorej sa stáča na juhozápad. Onedlho priberá ľavostranný Sebedražský potok a poblíž cesty I/9 pokračuje málo zvlnenou, poľnohospodárky využívanou krajinou. V strednej časti pod návrším Nádavky priberá ľavostranný potok Hlboké a dočasne sa stáča až na juh. Onedlho však opäť mení svoj smer na západ a v lokalite Panská Široká priberá ľavostranný prítok z lokality Dubiny. Na dolnom toku sa ešte mierne vlní a východe od mesta Nováky sa v nadmorskej výške približne  vlieva pravostranne do Lehotského potoka. Potok patrí do širšieho povodia rieky Váh. 

Vodný kanál vzniká a spočiatku preteká katastrálnym územím obce Sebedražie, následne vedie územím Koša a napokon pokračuje na územie mesta Nováky. Vodný tok preteká iba okresom Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Hornonitrianska kotlina
* Prievidzská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Nováky
Kategória:Sebedražie
Kategória:Koš (obec na Slovensku)
Steampunk

[thumb|Ilustrácia strojovne ponorky ''Nautillus'' v románe ''Dvadsaťtisíc míľ pod morom'' [Jules Verne|Jules Verna, kreslil Alphonse de Neuville, vyryl Henri Théophile Hildibrand]]
**Steampunk** je žáner sci-fi, ktorý kombinuje futuristické elementy s kvázi viktoriánskym prostredím. Mieša viktoriánsky okultizmus s raným sci-fi autorov ako H. G. Wells, Jules Verne a iných. Steampunk sa môže objaviť v literatúre, filme, grafických románoch, hudbe, móde a videohrách. Steampunk sa objavuje aj v cosplayi. Steampunk je tiež podžánrom gothic. Medzi podžáner steampunku patrí Western steampunk, mix medzi westernom a steampunkom. Podľa Oxford English Dictionary je slovo prvýkrát doložené v roku 1987.

## Príklady steampunku
* Ponorka *Nautillus* v románe *Dvadsaťtisíc míľ pod morom* Julesa Verna
* séria Final Fantasy
* televízny seriál *[[The Wild, Wild West]]* (19651969)
* film *[[Mary Shelley's Frankenstein]]* (1994)
* film *[[The Golden Compass]]* (1997)
* *[[The League of Extraordinary Gentlemen]]* (1999)
* film *[[Van Helsing (film)|Van Helsing]]* so steampunk elementmi (2004)

## Galéria

Aerial house3.jpg|*Maison tournante aérienne*, autor Albert Robida, predstava života v 20. storočí z 19. storočia
Arts-et-Métiers 11 (Paris métro) quai Châtelet par Cramos.JPG|Stanica parížskeho metra *[[Arts et Métiers (parížske metro)|Arts et Métiers]]*, jej inšpiráciou bol Jules Verne
Steampunk cosplay couple.jpg|Steampunkovo ladený cosplay
Steampunk_Brass_Spider.jpg|Steampunková tvorba, autor Daniel Proulx


## Referencie

## Iné projekty


Kategória:Literárne žánre
Kategória:Filmové žánre
Kategória:Hudobné žánre
Kategória:Módne štýly
Jaroslav Flegr

Prof. RNDr. **Jaroslav Flegr**, CSc. (* 12. marec 1958, Praha) je český evolučný biológ, vysokoškolský pedagóg na Karlovej univerzite v Prahe, ktorý je autorom teórie zamrznutej evolúcie a teórie zamrznutej plasticity, nositeľom Nobelovej ceny Ignáca Nobela z roku 2014 a držiteľom ceny Magnesia Litera za publikáciu *Zamrzlá evoluce aneb Je to jinak, pane Darwin*.

Jaroslav Flegr pracuje na Katedre filozofie a dejín prírodných vied Prírodovedeckej fakulty Univerzity Karlovej v Prahe a na Katedre psychológie a vied o živote Fakulty humanitných štúdií Univerzity Karlovej v Prahe ako externý pracovník.

Na Prírodovedeckej fakulte Univerzity Karlovej vyučuje v zimnom semestri predmety ako Evolučná a ekologická parazitológia, Metódy experimentálnej a evolučnej psychológie I, Praktická metodológia vedy a Úvod do evolučnej biológie. V letnom semestri vyučuje predmet Metódy experimentálnej a evolučnej psychológie II a predmet Mikroevolúcia a makroevolúcia.

## Knihy
Jaroslav Flegr je autorom kníh:

* *Evolučná biologie* (Academia 2005, 2009)
* *Zamrzlá evoluce* (Academia 2006)
* *Evoluční tání aneb O původu rodů* (Academia, 2015)
* *Milí pokusní králíci*
* *Pozor, Toxo! Tajná učebnice praktické metodologie vědy*
* *Milý Micíku aneb Covid v Kocourkově*
* *Základy evoluční biologie Biologie pro gymnázia*

## Referencie

## Iné projekty

## Externé odkazy
* Zoznam vypísaných diplomových a dizertačných prác pod vedením prof. Flegra 
* Ted<sup>X</sup>Prague 2016: Je naše vědomí opravdu jen naše?
* Facebooková stránka propagujúca výsledky jeho laboratória

Kategória:Českí biológovia
Kategória:Českí virológovia
Kategória:Českí parazitológovia
Kategória:Molekulárni biológovia
Kategória:Evoluční biológovia
Kategória:Českí vedeckí spisovatelia
Kategória:Českí univerzitní profesori
Kategória:Českí popularizátori vedy
Kategória:Vyučujúci na Karlovej univerzite
Kategória:Absolventi Prírodovedeckej fakulty Karlovej univerzity
Kategória:Osobnosti z Prahy
Kostol svätého Eustacha

**Kostol svätého Eustacha** môže byť:

### Austrália
* Kostol svätého Eustacha (Melbourne)

### Belgicko
* Kostol svätého Eustacha (Zichem)

### Kanada
* Kostol svätého Eustacha (Quebec)

### Francúzsko
* Kostol svätého Eustacha (Auzances)
* Kostol svätého Eustacha (Flesselles)
* Kostol svätého Eustacha (La Feuillie)
* Kostol svätého Eustacha (Loges-en-Josas)
* Kostol svätého Eustacha (Mosles)
* Kostol svätého Eustacha (Paríž)
* Kostol svätého Eustacha (Saint-Eustache-la-Forêt)
* Kostol svätého Eustacha (Saint-Haon-le-Châtel)
* Kostol svätého Eustacha (Versailles)
* Kostol svätého Eustacha (Viroflay)

### Maďarsko
* Kostol svätého Eustacha (Herend)

### Spojené kráľovstvo
* Kostol svätého Eustacha (Ibberton)
* Kostol svätého Eustacha (Oranjestad)
* Kostol svätého Eustacha (Tavistock)

### Taliansko
* Kostol svätého Eustacha (Acquaviva delle Fonti)
* Kostol svätého Eustacha (Benátky)
* Kostol svätého Eustacha (Bobbio)
* Kostol svätého Eustacha (Campo di Giove)
* Kostol svätého Eustacha (Castellammare di Stabia)
* Kostol svätého Eustacha (Cermignano)
* Kostol svätého Eustacha (Montignoso)
* Kostol svätého Eustacha (Pontassieve)
* Kostol svätého Eustacha (Salerno)
* Kostol svätého Eustacha (Scanno)
* Kostol svätého Eustacha (Tocco da Casauria)

### Ukrajina
* Kostol svätého Eustacha (Berymivci)
* Kostol svätého Eustacha (Čolhyni)
* Kostol svätého Eustacha (Oblaznyca)
* Kostol svätého Eustacha (Strilky)

Eustacha
Václav Koranda

**Václav Koranda** môže byť:
* radikálny husitský kňaz, duchovný a politický vodca táboritov († 1453), pozri Václav Koranda starší
* utrakvistický teológ, rektor Karlovej univerzity a dekan jej artistickej fakulty († 1519), pozri Václav Koranda mladší
* český rímskokatolícky kňaz, básnik a publicista (* 1871† 1920), pozri Václav Koranda (básnik)

Koranda, Václav
Jan Železný

**Jan Železný** môže byť:
* český kardinál, litomyšliansky biskup a olomoucký arcibiskup († 1430), pozri Jan Železný (kardinál)
* český atlét a oštepár (* 1966), pozri Jan Železný (športovec)

Železný, Jan
Turistická značkovaná trasa číslo 8582

**Turistická značkovaná trasa číslo 8582** je žltá trasa v Strážovských vrchoch. Vedie z Pružiny na Lazový vrch a je dlhá 12,7 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Strážovských vrchoch

## Iné projekty

## Externé odkazy
* Trasa na turistickej mape

8582
8582
Bow River

**Bow River** môže byť:

* rieka v Alberte, Kanada, pozri Bow River (Alberta)
* rieka v Saskatechewane, Kanada, pozri Bow River (Saskatchewan)
* rieka v Novom Južnom Walese, Austrália, pozri Bow River (Nový Južný Wales)
* rieka v južnej časti Západnej Austrálie, Austrália, pozri Bow River (južná Západná Austrália)
* rieka v severnej časti Západnej Austrálie, Austrália, pozri Bow River (severná Západná Austrália)